Az enyec irodalom

Az uráli nyelvcsaládon belül a szamojédság északi ágához tartozó alig négyszáz főnyi enyecek (jenyiszeji szamojédok) életmódjukban és műveltségükben is közel állnak a nyenyecekhez. A réntenyésztés primitívebb formáit űző, illetve halász-vadász enyecek részére  kicsiny számuk miatt  nem alkottak irodalmi nyelvet, nyelvük leírásával és jellemzésével viszont több kutató is foglalkozott. Még csak részben feltárt és elemzett folklórjukból a nyenyecekkel és tunguzokkal folytatott egykori harcaik emlékét őrző mondáik, valamint mitikus meséik nevezetesek.

(Domokos Péter)